KLASA: 400-04/22-01/01

UR. BROJ: 251-228-22-2

Soblinec, 26.01.2022.

**BILJEŠKE UZ FINANCIJSKE IZVJEŠTAJE**

**ZA PERIOD 01.01.-31.12.2021.**

Osnovna škola Ivana Granđe posluje u skladu sa Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), te Statutom škole. Škola obavlja djelatnost osnovnoškolskog obrazovanja. Osnovnoškolsko obrazovanje odvija se na četiri lokacije, i to na način: u matičnoj školi u Soblincu, Soblinečka 68, i u područnoj školi u Adamovcu, Dragutina Domjanića 75, nastava je organizirana i kao razredna i kao predmetna, tj.osmogodišnji program; dok je u područnim školama u Glavnici Donjoj, Glavnička cesta 26, i Moravču, Trg sv. Trojstva 1, nastava organizirana samo kao razredna, odnosno četverogodišnji program. Škola ima još jednu područnu školu u Belovaru, Varaždinska cesta 42, u kojoj se ne izvodi nastava ni u kakvom obliku.

Godišnji financijski izvještaji Osnovne škole Ivana Granđe sastavljeni su nakon što su evidentirane sve poslovne promjene i transakcije za razdoblje siječanj – prosinac 2021. Evidencije nastalih poslovnih događaja evidentirane su pravilno i ažurno temeljem vjerodostojne knjigovodstvene dokumentacije prema propisanom računskom planu.

Financijski izvještaji su sastavljeni i predaju se prema odredbama Pravilnika o financijskom izvještavanju u proračunskom računovodstvu (NN br. 03/15,93/15,135/15,2/17,28/17,112/18, 126/19, 108/20) i u zakonom određenim rokovima što je za proračunske korisnike jedinica lokalne i područne samouprave znači predaju do 31. siječnja 2022. g.

***Bilješke uz obrazac: BIL***

1. AOP 015 – u 2021. evidentirano je isknjiženje imovine koja se vodila u poslovnim knjigama Ministarstva znanaosti i obrazovanja, te je Škola stekla pravo vlasništva nad istom. Radi se o tabletima koji su nabavljeni u sklopu projekta Podrška provedbi Cjelovite kurikularne reforme, te su evidentirani kao imovina Škole.
2. AOP 154 – potraživanja u iznosu od 28.811,00 se odnose na potraživanja od roditelja učenika koji su dužni izvršiti uplatu za Školsku mliječnu kuhinju i za program Produženog boravka.
3. AOP 154 – potraživanja se odnose na potraživanja od Glazbene škole Bonar za najam školskog prostora za period listopad – prosinac 2021.
4. AOP 245 – rezultat poslovanja na dan 31.12.2021. iznosi -287.674,67. Rezultat se odnosi na potraživanja Škole prema Gradu Zagrebu za energente za razdoblje listopad-prosinac 2021., za sufinanciranje Školske mliječne kuhinje za mjesece listopad, studeni, prosinac, za ZET karte učenika također za period listopad-prosinac, za materijalne troškove za period listopad-prosinac 2021. te za pojedine račune za čije plaćanje sredstva nisu pristigla do 31.12.2021., kao i na potraživanja od roditelja za plaćanje školske prehrane i program Produženog boravka.
5. Škola trenutno nema ugovorne odnose i slično koji uz ispunjenje određenih uvjeta, mogu postati obveza ili imovina.
6. Škola trenutno nema sudskih sporova u tijeku.

***Bilješke uz obrazac: PR-RAS***

1. AOP 075 – sredstva za odnose na tekuće prijenose između proračunskih korisnika istog proračuna temeljem prijenosa EU sredstava, konkretno na novčana sredstva što ih je Škola dobila za potrebe financiranja školske sheme za nabavu mlijeka i mliječnih proizvoda i voća, na sredstva za plaće pomoćnika u nastavi koji se financiranju iz sredstava iz EU, za rad stručnjaka za tehničku podršku.
2. AOP 088 – sredstva za odnose na plaćanje najma za stan u PŠ Belovar koji trenutno koristi učitelj informatike. Ugovorena je mjesečna najamnina u iznosu od 150,00, a početak plaćanje je bio srpanj 2021.
3. AOP 112 – sredstva se odnose na plaćanje roditelja za potrebe prehrane učenika u školskoj mliječnoj kuhinji, za program produženog boravka, kao i za prijevoz učenika na izvanučioničku nastavu. Povećanje u 2021. se dogodilo iz razloga jer učenici u 2020. zbog pandemije uzrokovane Covid-19 nisu dva mjeseca pohađala fizičku nastavu u školi, pa nije bilo potrebe za školskom prehranom, a također rjeđe je bila organizirana izvanučionička nastava.
4. AOP 122 – u 2021. Škols je ostvarila manje prihoda od pruženih usluga jer je dio godine bila zabrana održavanja treninga u školskoj dvorani zbog pandemije uzrokovane Covidom-19.
5. AOP 131 – u 2021. nisu ostvareni prihodi iz proračuna Grada Zagreba za nabavu nefinancijske imovine.
6. AOP 151 – u 2021. ostvareni su veći troškovi za prekovremeni rad iz razloga jer je puno zaposlenih bilo zaraženo Covidom-19, kao i to da je puno zaposlenika iz istoga razloga moralo ići u obvezene izolacije.
7. AOP 161 – ostvareni su veći rashodi za prijevoz zaposlenika na posao i s posla iz razloga jer je u 2020. godini dva mjeseca bila organizirana online nastava zbog obvezne karantene, pa nije bilo dolaska i odlaska na posao i s posla.
8. AOP 166 – u 2021. ostvareni su veći rashodi za materijal i sirovine također iz istoga razloga ranije spomenuto, nije bilo fizičke nastave dva mjeseca u 2020. godini, pa nije bilo potrebno naručivati materijal za potrebe školske prehrane.
9. AOP 174 – veći iznos na stavci Usluge tekućeg i investicijskog održavanja odnose se na usluge stručnih nadzora, izrada izvješća (sanacija šteta od potresa), na izradu ocijene stanja po područnim školama, na stručni nadzor za plinifikaciju u PŠ Adamovec, zamjenu toplovodnog kotla u PŠ Glavnica Donja, na instalaciju sanitarne tople vode u sanitarnim čvorovima.
10. AOP 175 – u 2021. Škola je provela natječaj za izbor ravnatelja tako da se iznos odnosi na objavu natječaja u Narodnim novinama.
11. AOP 179 – iznos je veću u odnosu na 2021. iz razloga jer su u 2021. bila zaposlena 3 pomoćnika u nastavi preko ugovora o djelu i studentskog ugovora.
12. AOP 184 – u 2021. isplaćena je samo jednom naknada za rad članova Školskog odbora i to 11.05.2021. koja se odnosila na razdoblje rujan-prosinac 2020. Dakle, nije isplaćena ni jedna naknada za rad članova školskog odbora za 2021. godinu.
13. AOP 256 – iznos se odnosi na nabavu udžbenika za učenike koje je financiralo Ministarstvo znanosti i obrazovanja.
14. AOP 360 – u 2020. odvijali su se popravci štete nastale od potresa po svim školama, dok toga u 2021. nije bilo.
15. AOP 364-369 – u 2021. nije bilo nabave nefinancijske imovine u odnosu na 2020. kada smo nabavljali nefinancijsku imovinu u sklopu kurikularne reforme. U 2021. nabavljena 2 računala (za tajništvo i ured ravnatelja).

***Bilješke uz obrazac: P-VRIO***

1. AOP 005 – Povećanje proizvedene dugotrajne imovine se odnosi na tablete dobivene u sklopu Kurikularne reforme
2. AOP 025 – Povećanje proizvedene kratkotrajne imovine se odnosi na slikovnice dobivene od Grada Zagreba

***Bilješke uz obrazac: OBVEZE***

1. AOP 038 – stanje obveza na 31.12.2021. iznosi 1.333.893,00. Obveze se odnose na obračun plaće i materijalnih rashoda za zaposlene za prosinac 2021. koja je isplaćena u siječnju 2022. g. i obveze za materijalne rashode koji nisu plaćeni do 31.12.2021. godine.

ODGOVORNA OSOBA

Ravnateljica:

Leonida Udovičić, prof.